Deg ukatay-agi i d-heggaɣ senndeɣ ɣef ujmaɛ n wamud s usekles n wukkuz n tedwilin yerzan tujjya deg umaṭṭaf wis sin akked umaṭṭaf n ǧurǧura n tizi-wezzu, sin akin rriɣ-tent-id si timawit ɣer tira, imi uriɣ-d akk ayen i d-meslayen di ukkuz n tedwilin-agi ama d ayen i dyemmeslay umejjay, ama d ayen id-yenna uneɣmas, ama d ayen i d-nnan yimsefliden. Uriɣ-d akk ayen i d-hedren segmi bdant tesgilin-agi armi i kfant, sin akin ad ɛarḍeɣ ad d-kkseɣ akk amawal-nni n tujjya i d-ittwabedren deg wukkuz n tesgilin-agi ama s tutlayt taqbaylit ama s tefransist ama s taɛrabt. Di taggara ad asen-xedmeɣ tasleḍt talɣawayt d tesnamkit i yal awal.